CELEX: 32019D0783
Language: fi
Date: 2019-04-30 00:00:00
Title: Poliittisten ja turvallisuusasioiden komitean päätös (YUTP) 2019/783, annettu 30 päivänä huhtikuuta 2019, Bosnia ja Hertsegovinassa toteutettavan Euroopan unionin sotilasoperaation EU:n joukkojen komentajan nimittämisestä ja päätöksen (YUTP) 2018/355 kumoamisesta (BiH/28/2019)

16.5.2019   
               
               
                  FI
               
               
                  Euroopan unionin virallinen lehti
               
               
                  L 127/11
               
            
         POLIITTISTEN JA TURVALLISUUSASIOIDEN KOMITEAN PÄÄTÖS (YUTP) 2019/783,
         annettu 30 päivänä huhtikuuta 2019,
         Bosnia ja Hertsegovinassa toteutettavan Euroopan unionin sotilasoperaation EU:n joukkojen komentajan nimittämisestä ja päätöksen (YUTP) 2018/355 kumoamisesta (BiH/28/2019)
         POLIITTISTEN JA TURVALLISUUSASIOIDEN KOMITEA, joka
         ottaa huomioon Euroopan unionista tehdyn sopimuksen ja erityisesti sen 38 artiklan,
         ottaa huomioon Euroopan unionin sotilasoperaatiosta Bosnia ja Hertsegovinassa 12 päivänä heinäkuuta 2004 hyväksytyn neuvoston yhteisen toiminnan 2004/570/YUTP (1) ja erityisesti sen 6 artiklan 1 kohdan,
         sekä katsoo seuraavaa:
         
                     (1)
                  
                  
                     Yhteisen toiminnan 2004/570/YUTP 6 artiklan 1 kohdan mukaisesti neuvosto on valtuuttanut poliittisten ja turvallisuusasioiden komitean (PTK) tekemään asiaankuuluvat päätökset Bosnia ja Hertsegovinassa toteutettavan Euroopan unionin sotilasoperaation EU:n joukkojen komentajan, jäljempänä ’EU:n joukkojen komentaja’, nimittämisestä.
                  
               
                     (2)
                  
                  
                     PTK hyväksyi 27 päivänä helmikuuta 2018 päätöksen (YUTP) 2018/355 (2), jolla kenraalimajuri Martin DORFER nimitettiin EU:n joukkojen komentajaksi.
                  
               
                     (3)
                  
                  
                     EU:n operaation komentaja on suosittanut, että prikaatikenraali Reinhard TRISCHAK nimitettäisiin uudeksi EU:n joukkojen komentajaksi kenraalimajuri Martin DORFERin seuraajana 26 päivästä kesäkuuta 2019.
                  
               
                     (4)
                  
                  
                     Euroopan unionin sotilaskomitea hyväksyi EU:n operaation komentajan suosituksen 18 päivänä maaliskuuta 2019.
                  
               
                     (5)
                  
                  
                     Päätös (YUTP) 2018/355 olisi näin ollen kumottava.
                  
               
                     (6)
                  
                  
                     Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 5 artiklan mukaisesti Tanska ei osallistu niiden Euroopan unionin päätösten ja toimien valmisteluun ja täytäntöönpanoon, joilla on merkitystä puolustuksen alalla.
                  
               
                     (7)
                  
                  
                     Kööpenhaminassa 12 ja 13 päivänä joulukuuta 2002 kokoontunut Eurooppa-neuvosto antoi julkilausuman, jonka mukaan Berliini plus -järjestelyt ja niiden täytäntöönpano koskevat ainoastaan niitä unionin jäsenvaltioita, jotka ovat myös joko Naton jäseniä tai rauhankumppanuusohjelman jäseniä ja jotka ovat näin ollen tehneet kahdenvälisiä turvallisuussopimuksia Naton kanssa,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Prikaatikenraali Reinhard TRISCHAK nimitetään Bosnia ja Hertsegovinassa toteutettavan Euroopan unionin sotilasoperaation EU:n joukkojen komentajaksi 26 päivästä kesäkuuta 2019.
         
         
            2 artikla
            Kumotaan päätös (YUTP) 2018/355.
         
         
            3 artikla
            Tämä päätös tulee voimaan 26 päivänä kesäkuuta 2019.
         
         
            Tehty Brysselissä 30 päivänä huhtikuuta 2019.
            
               
                  Poliittisten ja turvallisuusasioiden komitean puolesta
               
               
                  Puheenjohtaja
               
               S. FROM-EMMESBERGER
            
         
         
            (1)  EUVL L 252, 28.7.2004, s. 10.
         
            (2)  Poliittisten ja turvallisuusasioiden komitean päätös (YUTP) 2018/355, annettu 27 päivänä helmikuuta 2018, Bosnia ja Hertsegovinassa toteutettavan Euroopan unionin sotilasoperaation EU:n joukkojen komentajan nimittämisestä ja päätöksen (YUTP) 2017/682 kumoamisesta (BiH/26/2018) (EUVL L 68, 12.3.2018, s. 12).